CELEX: 62015CA0047
Language: da
Date: 2016-06-07 00:00:00
Title: Sag C-47/15: Domstolens dom (Store Afdeling) af 7. juni 2016 — Sélina Affum mod Préfet du Pas-de-Calais, Procureur général de la Cour d'appel de Douai (anmodning om præjudiciel afgørelse fra Cour de cassation — Frankrig) (Præjudiciel forelæggelse — område med frihed, sikkerhed og retfærdighed — direktiv 2008/115 — fælles standarder og procedurer for tilbagesendelse af tredjelandsstatsborgere med ulovligt ophold — tilbageholdelse — national lovgivning, der foreskriver fængelsstraf i tilfælde af ulovlig indrejse — »gennemrejsesituation« — multilateral tilbagetagelsesordning)

16.8.2016   
            
            
               DA
            
            
               Den Europæiske Unions Tidende
            
            
               C 296/11
            
         Domstolens dom (Store Afdeling) af 7. juni 2016 — Sélina Affum mod Préfet du Pas-de-Calais, Procureur général de la Cour d'appel de Douai (anmodning om præjudiciel afgørelse fra Cour de cassation — Frankrig)
   (Sag C-47/15) (1)
   
   ((Præjudiciel forelæggelse - område med frihed, sikkerhed og retfærdighed - direktiv 2008/115 - fælles standarder og procedurer for tilbagesendelse af tredjelandsstatsborgere med ulovligt ophold - tilbageholdelse - national lovgivning, der foreskriver fængelsstraf i tilfælde af ulovlig indrejse - »gennemrejsesituation« - multilateral tilbagetagelsesordning))
   (2016/C 296/15)
   Processprog: fransk
   
      Den forelæggende ret
   
   Cour de cassation
   
      Parter i hovedsagen
   
   
      Sagsøger: Sélina Affum
   
      Sagsøgt: Préfet du Pas-de-Calais, Procureur général de la Cour d'appel de Douai
   
      Konklusion
   
   
               1)
            
            
               Artikel 2, stk. 1, og artikel 3, nr. 2), i Europa-Parlamentets og Rådets direktiv 2008/115/EF af 16. december 2008 om fælles standarder og procedurer i medlemsstaterne for tilbagesendelse af tredjelandsstatsborgere med ulovligt ophold skal fortolkes således, at en tredjelandsstatsborger opholder sig ulovligt på en medlemsstats område og af den grund er omfattet af direktivets anvendelsesområde, når den pågældende uden at opfylde betingelserne for indrejse, ophold eller bopæl rejser gennem denne medlemsstat som passager i en bus, der afgår fra en anden medlemsstat i Schengenområdet med bestemt ankomst i en tredje medlemsstat, der befinder sig uden for dette område.
            
         
               2)
            
            
               Direktiv 2008/115 skal fortolkes således, at det er til hinder for en national lovgivning, der gør det muligt, alene på grund af en ulovlig indrejse ved en indre grænse, som fører til et ulovligt ophold, at fængsle en tredjelandsstatsborger, med hensyn til hvilken den tilbagesendelsesprocedure, der er fastsat i direktivet, endnu ikke er blevet afsluttet.
               Denne fortolkning gælder også, når en anden medlemsstat kan tilbagetage den pågældende tredjelandsstatsborger i henhold til en aftale eller en ordning som omhandlet i nævnte direktivs artikel 6, stk. 3.
            
         
      (1)  EUT C 118 af 13.4.2015.